钦定古今图书集成/明伦汇编/宫闱典/第010卷 > 《代文潞公谢太皇太后表》张耒
## 钦定古今图书集成/明伦汇编/宫闱典/第010卷 > 《代文潞公谢太皇太后表》张耒

稽留君命，敢求免于刑诛；惠养老臣，不使劳其筋力。
仰睿私之从欲，抚衰志以知荣。伏惟太皇太后陛下，
厚德无疆，至仁在上。神孙临祭，知保依之圣功；多士
充庭，见肃雍之盛德。恩及草木，喜同天人。臣幸以馀
龄，获逢盛旦。虽“《笾豆》骏奔之事，徒有心哉；而礼乐大
备之时，为后死者。”岂不偶尔？尚足矜荣！